open-index/open-wikipedia-markdown huggingface dataset:
Παναγιώτα Τσινοπούλου

Η **Παναγιώτα Τσινοπούλου** (Καρδίτσα, 16 Οκτωβρίου 1990) είναι Ελληνίδα αθλήτρια στο αγώνισμα του βάδην, η οποία έχει αρκετές επιτυχίες στο ενεργητικό της, εντός και εκτός συνόρων. Αγωνίστηκε στο αγώνισμα των 20 χλμ. βάδην στους Ολυμπιακούς Αγώνες του Ρίο το 2016 και τερμάτισε στην 47η θέση με χρόνο 1:38:24.

## Προσωπικά στοιχεία
Γεννήθηκε στην Καρδίτσα το 1990. Κατέχει πτυχίο της Γυμναστικής Ακαδημίας (ΤΕΦΑΑ) και είναι παντρεμένη με τον ουρολόγο ιατρό, Βασίλειο Κ. Κυρίκο.

## Καριέρα
Οι σημαντικότερες στιγμές της στον αθλητισμό υπήρξαν: -η κατάκτηση της 3ης θέσης στο Παγκόσμιο Πρωτάθλημα Κορασίδων (2007, Οστράβα), -η συμμετοχή της στο Παγκόσμιο Κύπελλο Βάδην το 2016 στη Ρώμη, και επίσης, -κορυφαία στιγμή της καριέρας της η συμμετοχή της στους Ολυμπιακούς Αγώνες του Ρίο (Βραζιλία), το 2016.

Αγωνίζεται με τα χρώματα της ομάδας Γ.Σ. Βέλος Παλαιού Φαλήρου. Προπονητής της είναι ο Θανάσης Δεληγιάννης.

## Συμμετοχές & διακρίσεις

2019
* 1η θέση, Βαλκανικό πρωτάθλημα βάδην
* 1η θέση, Πανελλήνιο πρωτάθλημα βάδην γυναικών

2018
* 1η θέση, Βαλκανικό πρωτάθλημα βάδην
* 1η θέση, Πανελλήνιο πρωτάθλημα κλειστού στίβου γυναικών
* 2η θέση, Πανελλήνιο πρωτάθλημα βάδην γυναικών

2017
* 1η θέση, Πανελλήνιο πρωτάθλημα κλειστού στίβου γυναικών
* 2η θέση, Πανελλήνιο πρωτάθλημα βάδην γυναικών
* 2η θέση, Βαλκανικό πρωτάθλημα βάδην

2016
* 47η θέση, Ολυμπιακοί Αγώνες του Ρίο
* 34η θέση, Παγκόσμιο πρωτάθλημα ομάδων βάδην
* 1η θέση, Βαλκανικό πρωτάθλημα βάδην
* 1η θέση, Πανελλήνιο πρωτάθλημα κλειστού στίβου γυναικών
* 4η θέση, Πανελλήνιο πρωτάθλημα βάδην γυναικών

2015
* 1η θέση, Πανελλήνιο πρωτάθλημα κλειστού στίβου γυναικών

2012
* 1η θέση, Πανελλήνιο πρωτάθλημα βάδην νέων γυναικών
* 2η θέση, Πανελλήνιο πρωτάθλημα βάδην γυναικών

2011
* 1η θέση, Πανελλήνιο πρωτάθλημα βάδην νέων γυναικών
* 1η θέση, Πανελλήνιο πρωτάθλημα βάδην γυναικών
* 4η θέση, Βαλκανικό πρωτάθλημα βάδην γυναικών

2010
* 2η θέση, Πανελλήνιο πρωτάθλημα βάδην νέων γυναικών
* 3η θέση, Πανελλήνιο πρωτάθλημα βάδην γυναικών
* 3η θέση, Βαλκανικό πρωτάθλημα βάδην γυναικών

2009
* 4η θέση, Ευρωπαϊκό κύπελλο βάδην
* 1η θέση, Πανελλήνιο πρωτάθλημα νεανίδων

2008
* 12η θέση, Παγκόσμιο κύπελλο βάδην
* 16η θέση, Παγκόσμιο πρωτάθλημα νεανίδων
* 1η θέση, Πανελλήνιο πρωτάθλημα νεανίδων
* 4η θέση, Βαλκανικό πρωτάθλημα νεανίδων

2007
* 3η θέση, Παγκόσμιο πρωτάθλημα κορασίδων
* 1η θέση, Πανελλήνιο πρωτάθλημα κορασίδων

## Παραπομπές


## Εξωτερικοί σύνδεσμοι
* 

Κατηγορία:Ελληνίδες αθλήτριες του βάδην
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Πανελλήνιου Πρωταθλήματος Κλειστού Στίβου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Αικατερίνη Βελγική του Νάσσαου

Η **Αικατερίνη Βελγική**, (ολλανδ. *Catharina Belgica van Nassau van Orange*, 31 Ιουλίου 1578 - 12 Απριλίου 1648) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε κόμισα του Χάναου-Μύντσενμπεργκ. Έγινε επίτροπος του Χάναου-Μύντσενμπεργκ από το 1612 έως το 1626. 

## Βιογραφία
Ήταν η έκτη κόρη (3η από τον 3ο γάμο) του Γουλιέλμου Α΄ του ''Σιωπηλού'', πρίγκιπα της Οράγγης και κυβερνήτη (*stadholder*) της Ολλανδίας, Ζηλανδίας, Ουτρέχτης, Φρισίας, και της 3ης συζύγου του Καρλόττας των Βουρβόνων, κόρης του Λουδοβίκου του Μονπανσιέ.

## Βιογραφία
Γεννήθηκε στην Αμβέρσα. Μετά τη δολοφονία του πατέρα της το 1584, η θεία της Αικατερίνη την πήρε στο Άρνσταντ, ενώ οι περισσότερες αδελφές της μεγάλωσαν από τη Λουίζ ντε Κολινύ. Η μεγαλύτερη αδελφή της Λουίζα Ιουλιάνα αργότερα θα επικρίνει τη Λουθηρανική εκπαίδευση της Αικατερίνης Βελγικής. 

Κατά τη διάρκεια της γαμήλιας εορτής στο Ντίλεμπουργκ, που διήρκεσε από τις 23 Οκτωβρίου 1596 έως τις 3 Νοεμβρίου 1596, παντρεύτηκε τον Φίλιππο Λουδοβίκο Β΄ του Χάναου-Μύντσενμπεργκ, με τον οποίο έκανε δέκα παιδιά. Η Αικατερίνη Βελγική έγινε επίτροπος για τον γιο της Φίλιππο Μαυρίκιο μετά το τέλος του συζύγου της το 1612. Όταν ο αυτοκράτορας Φερδινάνδος Β΄ των Αψβούργων ζήτησε διέλευση από το Χάναου, του αρνήθηκε την είσοδο. Τα εδάφη της καταστράφηκαν από τα αυτοκρατορικά στρατεύματα το 1621.

Το 1626 ο γιος της ανέλαβε την διακυβέρνηση. Η ίδια απεβίωσε 69 ετών στη Χάγη.

## Οικογένεια
Παντρεύτηκε τον Φίλιππο Λουδοβίκο Β΄ του Χάναου-Μύντσενμπεργκ και απέκτησαν τα ακόλουθα παιδιά:
* Καρλόττα Λουίζα (1597–1649, Κάσσελ).
*μία κόρη (29 Ιουλίου - 9 Αυγούστου 1598).
*Φίλιππος Ούλριχ (2 Ιανουαρίου 1601 - 7 Απριλίου 1604, Στάιναου).
* Αμαλία Ελισάβετ (1602–1651, Κάσσελ), παντρεύτηκε τον Γουλιέλμο Ε΄ της Έσσης-Κάσσελ.
* Αικατερίνη Ιουλιανή (1604–1668, Χάναου), παντρεύτηκε πρώτα τον Αλβέρτο Όθωνα Β΄ του Ζολμς-Λάουμπαχ, Ρέντελχαϊμ & Άσενχαϊμ και έπειτα τον Μόριτς Κρίστιαν φον Βηντ-Ρούνκελ.
* Φίλιππος Μαυρίκιος (1605–1638), απεβ. 33 ετών και τάφτηκε στο Μαρίενκιρχ στο Χάναου.
* Γουλιέλμος Ράινχαρτ (1607–1630, Άαχεν), απεβ. 23 ετών και τάφηκε στο Μαρίενκιρχ στο Χάναου.
* Ερρίκος Λουδοβίκος (1609–1632), απεβ. 23 ετών κατά την πολιορκία του Μάαστριχτ.
* Φρειδερίκος Λουδοβίκος (27 Ιουλίου 1610 - 4 Οκτωβρίου 1628, Παρίσι), απεβ. 18 ετών και τάφηκε στον οικογενειακό μνημείο των Δουκών του Μπουγιόν στο Σεντάν.
* Ιάκωβος Ιωάννης (1612–1636, Σαβέρν), απεβ. 24 ετών και τάφηκε στον Άγιο Νικόλαο στο Στρασβούργο.

## Πρόγονοι

## Καταγωγή

## Βιβλιογραφικές αναφορές

## Πηγές
* Catharina Belgica: βιογραφία στο Worldroots

## Aναφορές


Κατηγορία:Κόμισσες του Νάσσαου
Κατηγορία:Οίκος της Οράγγης-Νάσσαου
Ελισάβετ Σακελλαρίδου

Η **Ελισάβετ Σακελλαρίδου** (1950-) είναι Ελληνίδα συγγραφέας και ερευνήτρια με ειδίκευση στην βρετανική λογοτεχνία και δράμα, με έμφαση στον Χάρολντ Πίντερ. Εργάζεται στο Τμήμα Αγγλικής Γλώσσας και Φιλολογίας του ΑΠΘ, 
στο Πανεπιστήμιο του Λιντς και στο Πανεπιστήμιο του Λονδίνου.Επίσης έχει διδάξει με μετάκληση  στο University of Hartford των ΗΠΑ. Είναι μέλος ελληνικών και ξένων επιστημονικών εταιρειών, που ασχολούνται με την τέχνη και το θέατρο και μέλος συντακτικών επιτροπών διεθνών επιστημονικών περιοδικών.

## Επιστημονικά ενδιαφέροντα
Τα διδακτικά και ερευνητικά της ενδιαφέροντα περιλαμβάνουν θέματα σχετικά με το αγγλικό και συγκριτικό θέατρο, τις πολιτισμικές σπουδές και τις σπουδές φύλου καθώς και τη θεωρία της επιτέλεσης (ιδιαίτερα τη φαινομενολογία). Έχει επίσης ασχοληθεί με θέματα όπως ο αστικός χώρος και επιτέλεση, το σύγχρονο διαδραστικό κοινό και η ψυχογεωγραφία και πολιτισμική ταυτότητα στο σύγχρονο βρετανικό θέατρο, το θέμα της μελαγχολίας στο αρχαίο και σύγχρονο θέατρο.

## Επιλεγμένη εργογραφία

* Pinter’s Female Portraits, London: Macmillan, 1988
* English Studies in Transition, red. Robert Clark & Dimitris Tziovas, Lanham: Rowman & Littlefield, 1997
* Daughters of Restlessness, red. G. Reisner, H. Wallinger & S. Coelsch-Foisner, 1997
**Σύγχρονο Γυναικείο Θέατρο* (Α’ έκδοση Ελληνικά Γράμματα, 2006, Β’ έκδοση Επίκεντρο, 2012), ISBN 960-442-796-2.
**Θέατρο – Αισθητική – Πολιτική: Περι-Διαβάζοντας τη Βρετανική Σκηνή στο γύρισμα της χιλιετίας,* Εκδόσεις Παπαζήση, 2012, ISBN 9789600228427.
*Συλλογικό έργο, Η φιλοσοφία επί σκηνής, Θεατροφιλοσοφικές εστιάσεις,  Εκδόσεις Παπαζήση, Αθήνα 2019, ISBN 978-960-02-3562-3.

## Εξωτερικοί σύνδεσμοι
*Βιογραφικό σημείωμα
*Elizabeth Sakelaridou, Aristotle University, Thessaloniki

## Παραπομπές


Κατηγορία : Πανεπιστήμιο του Λονδίνου
Κατηγορία : Βρετανική λογοτεχνία
Κατηγορία:Έλληνες επιστήμονες
Κατηγορία:Καθηγητές Αριστοτελείου Πανεπιστημίου Θεσσαλονίκης
Ασθένεια Βογκτ-Κογιανάγκι-Χαράντα

Η **ασθένεια Βογκτ-Κογιανάγκι-Χαράντα** (*αγγλ.* Vogt–Koyanagi–Harada disease ή VKH) είναι μια σπάνια, πιθανόν αυτοάνοση διαταραχή, η οποία επηρεάζει κυρίως τους χρωματικούς ιστούς που περιέχουν μελανίνη στο οφθαλμικό, ακουστικό, στοματικό και κεντρικό νευρικό σύστημα. Το πιο χαρακτηριστικό σημείο αναγνώρισής της είναι διμερής, διάχυτη ραγοειδίτιδα, η οποία επηρεάζει τα μάτια. Η ακριβής αιτία της νόσου είναι άγνωστη, αλλά τα συμπτώματα πιστεύεται ότι οφείλονται σε μια ασυνήθιστη αντίδραση του ανοσοποιητικού συστήματος σε ιογενή λοίμωξη. Επίσης, εικάζεται ότι μπορεί να εμπλέκονται γενετικοί παράγοντες στην εκδήλωση της νόσου. 

Η ασθένεια παρουσιάζεται κλινικά σε 4 διαφορετικές φάσεις: προδρομικό, ραγοειδές, ανάρρωσης και επαναλαμβανόμενο, με εξωφθάλμιες εκδηλώσεις. Τα πρώτα συμπτώματα περιλαμβάνουν πονοκεφάλους, πόνο στα μάτια και ζάλη. Αυτά ακολουθούνται από απώλεια ακοής και φλεγμονή του οφθαλμού (πανουίτιδα). Μεταγενέστερα συμπτώματα περιλαμβάνουν την ανάπτυξη λευκών κηλίδων στο δέρμα και στα μαλλιά (λεύκη), την απώλεια μαλλιών (αλωπεκία), τον καταρράκτη και το γλαύκωμα.

Η διάγνωση της ασθένειας VKH βασίζεται στα συμπτώματα, στις κλινικές εξετάσεις και στις απεικονιστικές μελέτες. Η έγκαιρη διάγνωση που ακολουθείται από επιθετική και μακροχρόνια θεραπεία με κορτικοστεροειδή και άλλα ανοσοκατασταλτικά φάρμακα συνήθως εξασφαλίζει καλά οπτικά αποτελέσματα. 

## Παραπομπές


Κατηγορία:Σπάνιες ασθένειες
Ίντα του Βέττιν

Η **Ίντα** (, , επίσης *Hidda von Eilenburg*· 1031 - μετά το 1061) από τον Οίκο των Βέττιν, ήταν κόρη του μαργράβου της Κάτω Λουσατίας και με τον γάμο της έγινε δούκισσα της Βοημίας από το 1055 έως το 1061.

## Βιογραφία
Ήταν η κόρη του Θεοδώριχου Β΄ μαργράβου της Κάτω Λουσατίας και της συζύγου του Ματίλντας, κόρης του Έρκαρντ Α΄ μαργράβου του Mάισσεν. Ο πατέρας της Ίντας, πρώην κόμης του Άιλενμπουργκ, έγινε μάργραβος της Λουσατίας το 1032 και δολοφονήθηκε από τους ακολούθους του γαμπρού του, Έρκαρτ Β΄ του Mάισσεν στις 19 Νοεμβρίου 1034.

Η Ίντα ήταν παντρεμένη με τον Σπυτίνιεφ Β΄ δούκα της Βοημίας  και γέννησε δύο (επιζήσαντα) παιδιά. Μετά το τέλος του συζύγου της στις 28 Ιανουαρίου 1061, η Ίντα εξορίστηκε, προφανώς μαζί τους, από τη Βοημία. Η κόρη της, της οποίας το όνομα δεν έχει καταγραφεί, παντρεύτηκε έναν Σάξονα ευγενή με το όνομα Βίχμανν του Σέλλε, ενώ ο γιος της Σβάτομπορ (Φρειδερίκος) έγινε πατριάρχης της Ακουιλέια το 1085, για να δολοφονηθεί μόνο κατά τη διάρκεια μίας διαταραχής του δρόμου τον Φεβρουάριο του 1086. Πιθανότατα είχε μία ακόμη κόρη, η οποία έγινε η πρώτη σύζυγος του Σβιάτοπολκ Β΄ μεγάλου πρίγκιπα του Κιέβου.

## Οικογένεια
Παντρεύτηκε τον Σπυτίνιεφ Β΄ των Πρεμυσλιδών, δούκα της Βοημίας και είχε τέκνα:
* μία κόρη, παντρεύτηκε τον Βίχμανν ευγενή του Σέλε.
* Σβάτομπορ (Φρειδερίκος) απεβ. 1086, πατριάρχης της Ακουιλέιας.
* (;) μία κόρη, παντρεύτηκε τον Σβιάτοπολκ Β΄ μεγάλο πρίγκιπα του Κιέβου.

## Παραπομπές


## Βιβλιογραφικές αναφορές
* 

Κατηγορία:Οίκος των Βέττιν
Κατηγορία:Δούκισσες της Βοημίας
Αδελαΐδα του Άιλενμπουργκ

Η **Αδελαΐδα**, γερμ.: Adelheide von Eilenburg von Wettin ( 1030 - 26 Ιανουαρίου 1071) από τον Οίκο των Βέττιν ήταν γερμανίδα ευγενής, κόρη του μαργράβου του Σαξονικού Όστμαρκ (= Κάτω Λουσατίας) και με τον γάμο της έγινε μαργραβίνα της Αυστρίας.

## Βιογραφία
Ήταν η μόνη κόρη του Ντέντι Α΄ μαργράβου του Σαξονικού Όστμαρκ και της πρώτης συζύγου του Όντας της Λουσατίας, κόρης του Τήτμαρ μαργράβου του Σαξονικής Όστμαρκ.

## Οικογένεια
Το 1060 παντρεύτηκε τον Eρνέστο ων Μπάμπενμπεργκ μάργραβο της Αυστρίας· ήταν η πρώτη του σύζυγος. Είχαν παιδιά:
* Λεοπόλδος Β΄ 1050-1095, μάργραβος της Αυστρίας.
* Aδαλβέρτος Α΄ απεβ. 1100, κόμης του Πέρνεγκ.
* μία κόρη, που παντρεύτηκε τον Χέρμαν Α΄ κόμη του Πόιγκεν.
* Γιουστίτια, παντρεύτηκε τον Όθωνα Β΄ κόμη του Ντήσεν-Βόλφρατσχαουζεν.

## Παραπομπές


Κατηγορία:Μαργραβίνες της Γερμανίας
Κατηγορία:Οίκος των Βέττιν
Κατηγορία:Δούκισσες της Αυστρίας
Μαρία Κιριλένκο

Η **Μαρία Γιούριεβνα Κιριλένκο-Στεπάνοβα** (ρωσικά Мари́я Ю́рьевна Кириле́нко, , γενν. 25 Ιανουαρίου 1987) είναι Ρωσίδα πρώην επαγγελματίας αθλήτρια της αντισφαίρισης. Σε ηλικία 15 ετών έγινε πρωταθλήτρια παίδων Grand Slam στο Αμερικανικό Όπεν 2002 και στη συνέχεια ήταν στο top 10 τόσο στο μονό όσο και στο διπλό. Η Κιριλένκο κέρδισε έξι τίτλους WTA μονού και 12 τίτλους διπλού. Έφτασε σε τρεις προημιτελικούς μονού Grand Slam (φτάνοντας σε αυτό το στάδιο στο Αυστραλιανό Όπεν του 2010, στο Πρωτάθλημα Γουίμπλεντον του 2012 και στο Γαλλικό Όπεν του 2013), στους ημιτελικούς των Ολυμπιακών Αγώνων του Λονδίνου το 2012 (όπου έχασε από τη Βικτόρια Αζαρένκα στον αγώνα του χάλκινου μετάλλου) και έφτασε μέχρι το Νο.10 της παγκόσμιας κατάταξης στις 10 Ιουνίου 2013. Στο διπλό γυναικών, κατέλαβε την υψηλότερη θέση στο Νο. 5 στον κόσμο στις 24 Οκτωβρίου 2011 και έφτασε σε δύο τελικούς Grand Slam, στο Αυστραλιανό Όπεν του 2011 με την Αζαρένκα και στο Γαλλικό Όπεν του 2012 με τη συμπατριώτισσα της, Νάντια Πετρόβα. Μαζί με την Πετρόβα, η Κιριλένκο κέρδισε το Τουρνουά WTA του 2012 στο διπλό και το χάλκινο μετάλλιο στους Ολυμπιακούς Αγώνες του 2012 στο Λονδίνο.

## Σταδιοδρομία
### Σταδιοδρομία ως έφηβη
Το 2002, η Κιριλένκο έγινε μία από τις νεότερες νικήτριες των τουρνουά junior στο Καναδικό Όπεν και στο Αμερικανικό Όπεν.

### Επαγγελματική σταδιοδρομία

μικρογραφία| Η Κιριλένκο στο Αμερικανικό Όπεν 2009
μικρογραφία| Η Κιριλένκο στο Αμερικανικό Όπεν 2010

## Μόδα
Το 2006 η Κιριλένκο επιλέχθηκε να είναι το πρόσωπο του εξοπλισμού αντισφαίρισης της Adidas που σχεδιάστηκε από τη διάσημη Βρετανίδα σχεδιάστρια μόδας Στέλλα Μακάρτνεϊ και έπαιξε αποκλειστικά με αυτόν για τρία χρόνια. Το 2009, αντικαταστάθηκε από την Καρολίν Βοζνιάκι μετά το Αμερικανικό Όπεν.

Εμφανίστηκε στην έκδοση μαγιό του *Sports Illustrated* 2009 μαζί με τη Ντανιέλα Χαντούχοβα και την Τατιάνα Γκολοβίν, σε μια εικονογραφία με τίτλο «Volley of the Dolls».

## Παραπομπές
 

## Εξωτερικοί σύνδεσμοι

* 

Κατηγορία:Ρωσίδες αθλήτριες της αντισφαίρισης
Κατηγορία:Ρώσοι ουκρανικής καταγωγής
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Ρώσοι Ολυμπιονίκες
Ορθόδοξη Εκκλησία της Προστάτιδος Θεοτόκου στο Οφτσάρι

Η **Ορθόδοξη Εκκλησία της Προστάτιδος Θεοτόκου** είναι γοτθικού ρυθμού ξύλινη εκκλησία του 17ου αιώνα στο χωριό Οφτσάρι στην Πολωνία, η οποία μαζί με άλλα τσέρκβα (εκκλησία ανατολικής ορθόδοξης αρχιτεκτονικής) χαρακτηρίζεται ως μέρος των ξύλινων τσέρκβα της περιοχής των Καρπαθίων στην Πολωνία και την Ουκρανία της UNESCO.

## Ιστορία
Το *τσέρκβα* στο Οφτσάρι φτιάχτηκε το 1653. Το τσέρκβα είναι το δεύτερο κτίριο του τύπου του σε αυτήν την τοποθεσία - το πρώτο κατέρρευσε λόγω της κινούμενης άμμου στα θεμέλια του. Το 1701, το τσέρκβα του δικαστηρίου υπέστη εκτεταμένη ανακαίνιση, ο πύργος χτίστηκε το 1783 (χτίστηκε από τους Ντιμίτρ Ντεκοβέκιν και Τεοντόρ Ρούσινκα) και το 1870 το κτίριο διευρύνθηκε για να έχει ίσες μετρήσεις με εκείνες του κυρίως ναού. Το 1938, το εσωτερικό του τσέρκβα ήταν διακοσμημένο με πολύχρωμα. Μετά την Επιχείρηση Βιστούλας, το τσέρκβα μεταφέρθηκε στην Ρωμαιοκαθολική ενορία. Αφού μερικοί από τους εκτοπισμένους χωρικούς επέστρεψαν στο χωριό το 1956, το τσέρκβα είχε ξανάρχισε τις υπηρεσίες της Ουκρανικής Ελληνοκαθολικής Εκκλησίας. Από το 1998, το τσέρκβα άρχισε να λειτουργεί ως Ρωμαιοκαθολική - Ουκρανική Ελληνοκαθολική εκκλησία.

## Παραπομπές


Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Πόβιατ Γκορλίτσε
Κατηγορία:Εκκλησίες στο Βοεβοδάτο Ελάσσονος Πολωνίας
Κατηγορία:Ξύλινες εκκλησίες στην Πολωνία
Ναός της Γεννήσεως της Θεοτόκου στο Χοτίνιετς

Ο **Ναός της Γεννήσεως της Θεοτόκου στο Χοτίνιετς** είναι μια γοτθικού ρυθμού, ξύλινη εκκλησία που βρίσκεται στο χωριό Χοτίνιετς από το δέκατο έβδομο αιώνα, η οποία μαζί με άλλα *τσέρκβα* (εκκλησία ανατολικής ορθόδοξης αρχιτεκτονικής) ορίζεται ως μέρος των ξύλινων τσέρκβα της περιοχής των Καρπαθίων στην Πολωνία και την Ουκρανία της UNESCO.

## Ιστορία
Το πρώτο έγγραφο που καταγράφει την ύπαρξη του *τσέρκβα* προέρχεται από το 1671. Το τσέρκβα είναι ένα από τα πολυάριθμα ενεργά τσέρκβα της Ουκρανικής Ελληνοκαθολικής Εκκλησίας στην Πολωνία, που διασώθηκε από τον Β΄ Παγκόσμιο Πόλεμο και τις μεταγενέστερες μετακινήσεις πληθυσμού της Πολωνίας. Το τσέρκβα είχε υποστεί πολλές ανακαινίσεις και ανακατασκευάστηκε το 1733, το 1858 και το 1925. Μετά την Επιχείρηση Βιστούλας του 1947 (εκτοπισμός ουκρανικών μειονοτήτων από τη Λαϊκή Δημοκρατία της Πολωνίας), το τσέρκβα έκλεισε και μετατράπηκε σε ρωμαιοκαθολική εκκλησία. Τη δεκαετία του 1980, το τσέρκβα έκλεισε λόγω της κακής δομικής του κατάστασης. Το 1990, ανακτήθηκε από τον προηγούμενο ιδιοκτήτη του και μετατράπηκε σε ουκρανική ελληνική καθολική εκκλησία *τσέρκβα*. Μεταξύ 1991 και 1994, το τσέρκβα υπέστη σύνθετη ανακαίνιση, κυρίως με τη βοήθεια των τοπικών ενοριών.

## Παραπομπές


Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Πόβιατ Γιαρόσουαφ
Κατηγορία:Ουκρανικές Καθολικές εκκλησίες
Κατηγορία:Εκκλησίες στην Πολωνία
Καρλόττα της Έσσης-Χόμπουργκ

Η **Καρλόττα**, γερμ.: *Charlotta Dorothea Sophia von Hessen-Homburg* (17 Ιουνίου 1672 - 29 Αυγούστου 1738) από τον Οίκο της Έσσης ήταν κόρη του λαντγκράβου της Έσσης-Χόμπουργκ και με τον γάμο της έγινε δούκισσα της Σαξονίας-Βαϊμάρης.

## Βιογραφία
Γεννημένη στο Κάσσελ, ήταν η πρώτη κόρη (1η και από τον 2ο γάμο) του Φρειδερίκου Β΄ λανγκράβου της Έσσης-Χόμπουργκ και της 2ης συζύγου του Λουίζας-Ελισάβετ των Κέττλερ, κόρης του Ιακώβ δούκα της Κουρλάνδης & Σεμιγαλίας.

Στο Κάσσελ, στις 4 Νοεμβρίου 1694 η Καρλόττα παντρεύτηκε τον Ιωάννη-Ερνέστο Γ΄ δούκα της Σαξονίας-Βαϊμάρης ως δεύτερη σύζυγός του.

Μετά το τέλος του συζύγου της το 1707, έλαβε ως *ιδιοκτησία χηρείας* (wittum) την πόλη Χάρντισλεμπεν. Η κύρια κατοικία της ήταν το *Κίτρινο Κάστρο* (Gelbe Schloss) στη Βαϊμάρη, το οποίο κτίστηκε το 1702-1704.

Η κηδεμονία του μοναδικού επιζώντος παιδιού της Ιωάννου-Ερνέστου δόθηκε στον γαμπρό της Γουλιέλμο-Ερνέστο. Ωστόσο η Καρλόττα φρόντισε τον γιο της κατά τη διάρκεια της ασθένειάς του και του τέλους του σε ηλικία 19 ετών, το 1715.

Ο Καρλόττα απεβίωσε στη Βαϊμάρη σε ηλικία 66 ετών. Τάφηκε στην πριγκιπική κρύπτη (*Fürstengruft)* στη Βαϊμάρη. 

## Οικογένεια
Παντρεύτηκε το 1694 τον Ιωάννη-Ερνέστο Γ΄ των Βέττιν δούκα της Σαξονίας-Βαϊμάρης και είχε παιδιά:  
* Ιωάννης-Ερνέστος (Βαϊμάρη, 25 Δεκεμβρίου 1696 - Φρανκφούρτη, 1 Αυγούστου 1715), πρίγκιπας της Σαξονίας-Βαϊμάρης.
* Κάρολος-Φρειδερίκος (Βαϊμάρη, 31 Οκτωβρίου 1695 - Βαϊμάρη, 30 Μαρτίου 1696) απεβ. 1 έτους, Μαρία-Λουίζα (Βαϊμάρη, 18 Δεκεμβρίου 1697 - Βαϊμάρη, 29 Δεκεμβρίου 1704) απεβ. 3 ετών, Χριστιανή-Σοφία (Βαϊμάρη, 7 Απριλίου 1700 - Βαϊμάρη, 18 Φεβρουαρίου 1701) απεβ. 1 έτους.

## Πρόγονοι

## Σημειώσεις


## Βιβλιογραφικές αναφορές
* Karl Helmrich: ''Geschichte des Grossherzogthums Sachsen-Weimar-Eisenach für Schule und Haus'', σελ. 106. [ανακτήθηκε στις 5 Οκτωβρίου 2014].
* Johann Samuel Ersch: ''Allgemeine Encyclopädie der Wissenschaften und Künste στο alphabetischer ...'', σελ. 260. [ανακτήθηκε στις 5 Οκτωβρίου 2014].

Κατηγορία:Οίκος των Βέττιν
Κατηγορία:Οίκος της Έσσης
Αρένα Τόρουν

Η **Αρένα Τόρουν** (πολωνικά: *Arena Toruń*) είναι μια κλειστή αρένα αθλητικών και ψυχαγωγικών δραστηριοτήτων πολλαπλών χρήσεων στο Τόρουν, στο Βοεβοδάτο Κουγιαβίας-Πομερανίας της Πολωνίας. Είναι η έδρα της ομάδας καλαθοσφαίρισης Τβάρντε Πιερνίκι Τόρουν.

## Ιστορία
Το 2010, το γενικό έργο του χώρου παρουσιάστηκε από μια κοινοπραξία των εταιρειών DEDECO και MD Polska. Η κατασκευή του κτιρίου ξεκίνησε το 2011. Βρίσκεται στο προάστιο Χέουμνο, στο δυτικό τμήμα της πόλης. Το συνολικό κόστος της αρένας έφτασε τα 158 εκατομμύρια ζουότι. Οι διαστάσεις του κτιρίου είναι 162,25 μέτρα μήκος, 97,10 μέτρα πλάτος και 20 μέτρα ύψος. Η αρένα άνοιξε επίσημα στις 10 Αυγούστου 2014.

Από το 2015, ο χώρος φιλοξενεί το Κύπελλο Κοπέρνικος, μια συνάντηση του IAAF World Indoor Tour.

Ο χώρος φιλοξένησε επίσης το Ευρωπαϊκό Πρωτάθλημα Κλειστού Στίβου του 2021 από τις 4 έως τις 7 Μαρτίου 2021.

## Εικόνες

Αρχείο:Hala sportowa Torun 03 2012 (1).jpg|Κατασκευή του κτιρίου, 2012
Αρχείο:Hala sportowo-widowiskowa w Toruniu88.jpg|Βόρεια άποψη του χώρου
Αρχείο:PZK 20140801 Toruń Basket Cup 2760.jpg|Εσωτερικό
Αρχείο:Hala sportowo-widowiskowa w Toruniu77.jpg|Νυχτερινή άποψη
Αρχείο:Wnętrze Areny Toruń.jpg|Έκθεση κηπουρικής, 2018


## Παραπομπές


Κατηγορία:Κλειστά στάδια στην Πολωνία
Κατηγορία:Γήπεδα καλαθοσφαίρισης στην Πολωνία
Κατηγορία:Αίθουσες συναυλιών στην Πολωνία
Τζαμί του Μποχονίκι

Το **Τζαμί του Μποχονίκι** (πολωνικά: *Meczet w Bohonikach*) είναι ξύλινο τζαμί που βρίσκεται στο χωριό Μποχονίκι του Βοεβοδάτου Ποντλάσκιε, στην Πολωνία.

## Ιστορία
Το τζαμί χτίστηκε στο σημείο καμπής του δέκατου ένατου και του εικοστού αιώνα, πιθανότατα το 1873. Το τζαμί κατασκευάστηκε μετά από πυρκαγιά που έκαψε ένα προηγούμενο τζαμί Λιπκάνων Τάταρων αποίκων στη θέση του. Το προηγούμενο τζαμί βρισκόταν δίπλα σε ένα ιστορικό νεκροταφείο στο ανατολικό τμήμα του χωριού, το οποίο υπήρχε περίπου από τον δέκατο όγδοο αιώνα ή από τον δέκατο έβδομο αιώνα.

Κατά τη διάρκεια του Β΄ Παγκοσμίου Πολέμου, το τζαμί καταστράφηκε από τη Βέρμαχτ, η οποία μετέτρεψε το κτίριο σε . Μετά το 1945, το τζαμί είχε υποστεί πολλές μικρές ανακαινίσεις. Υπήρχαν σχέδια για την επέκταση του τζαμιού, αλλά ο συντηρητής δεν επέτρεψε την υποβολή αυτών των σχεδίων.

Το 2003, η στέγη του τζαμιού ανακαινίστηκε και η οροφή από φύλλο κασσίτερου αντικαταστάθηκε από πέταυρο. Το 2005, το τζαμί υπέστη σημαντική ανακαίνιση.

## Δείτε επίσης
* Ισλάμ στην Πολωνία

## Παραπομπές


Μποχονικι
Κατηγορία:Λιπκάνοι Τάταροι
Κατηγορία:Ιστορικά μνημεία της Πολωνίας
Τζαμί του Κρουσινιάνι

Το **Τζαμί του Κρουσινιάνι** (πολωνικά: *Meczet w Kruszynianach*) είναι ξύλινο τζαμί που βρίσκεται στο χωριό Κρουσινιάνι του Βοεβοδάτου Ποντλάσκιε στην Πολωνία. Το κτίριο είναι το παλαιότερο τζαμί των Λιπκάνων Τάταρων στην Πολωνία, χτισμένο σε σχέδιο ορθογωνίου, με διαστάσεις 10 επί 13 μέτρα.

## Ιστορία
Το χωριό Κρουσινιάνι δόθηκε από τον Βασιλιά Γιαν Γ΄ Σομπιέσκι στους Τάταρους που είχαν συμμετάσχει στο πλευρό της Πολωνικής-Λιθουανικής Κοινοπολιτείας στον πόλεμο κατά της Οθωμανικής Αυτοκρατορίας. Αφού ο πληθυσμός των Τάταρων εγκαταστάθηκε στην περιοχή, οι Τάταροι έχτισαν το τζαμί, το οποίο αναφέρεται για πρώτη φορά σε ένα έγγραφο που χρονολογείται από το 1717. Το παρόν τζαμί χτίστηκε κατά πάσα πιθανότητα το δεύτερο μισό του δέκατου όγδοου αιώνα, ή το πρώτο μισό του δέκατου ένατου αιώνα (η ακριβής ημερομηνία κατασκευής του κτιρίου είναι άγνωστη), στην τοποθεσία του πρώην τζαμιού. Το 1846, το κτίριο ανακαινίστηκε, πληροφορίες για το οποίο βρίσκονται σε μια πέτρινη πλάκα, δίπλα στην είσοδο των γυναικών.

Μετά τον Β΄ Παγκόσμιο Πόλεμο, η περιοχή εγκαταστάθηκε από παλιννοστούντες και μουσουλμάνους από τη σύγχρονη Λευκορωσία. Το 2008, με χρηματοδότηση από το Υπουργείο Πολιτισμού και Εθνικής Κληρονομιάς, το ξύλινο κτίριο εξοπλίστηκε με σύστημα ασφαλείας.

Το χωριό Κρουσινιάνι χαρακτηρίστηκε ένα από τα επίσημα εθνικά ιστορικά μνημεία της Πολωνίας (*Pomnik historii*) στις 20 Νοεμβρίου 2012. Η καταχώρισή του διατηρείται από το Συμβούλιο Εθνικής Κληρονομιάς της Πολωνίας.

Το 2014, κατά τη διάρκεια ενός κύματος ισλαμοφοβικών επιθέσεων στην Πολωνία, ο τοίχος του τζαμιού ζωγραφίστηκε με το σχέδιο ενός χοίρου και το παρακείμενο νεκροταφείο βανδαλίστηκε με υβριστικά γκράφιτι.

## Δείτε επίσης
* Ισλάμ στην Πολωνία

## Παραπομπές


Κρουσινιανι
Κατηγορία:Λιπκάνοι Τάταροι
Κατηγορία:Ιστορικά μνημεία της Πολωνίας
Μίλτος Κουμαριάς

Ο **Μίλτος Κουμαριάς** (γεννήθηκε στις 6 Φεβρουαρίου 1949) είναι Έλληνας πρώην ποδοσφαιριστής και προπονητής ποδοσφαίρου. Αγωνίστηκε στον Ολυμπιακό, τον Άρη και την Λάρισα, κατακτώντας το Κύπελλο Ελλάδας της σεζόν 1970-71.

## Καριέρα
Ο Κουμαριάς ξεκίνησε σαν αμυντικός μέσος από τον Ολυμπιακό σε ηλικία δεκαεννέα ετών και στην πρώτη του χρονιά έπαιξε σε 21 αγώνες, σκοράροντας δύο φορές, ενώ συμμετείχε στον τελικό του κυπέλλου Ελλάδας, όπου οι "ερυθρόλευκοι" έχασαν τον τίτλο από τον Παναθηναϊκό με κλήρωση. Την επόμενη χρονιά ο Ολυμπιακός κατέλαβε την τρίτη θέση του πρωταθλήματος και ο Κουμαριάς συμμετείχε σε 16 ματς πετυχαίνοντας δύο γκολ. Στην τελευταία του χρονιά με την ομάδα του Πειραιά κατέκτησε τον μοναδικό τίτλο της καριέρας του, όταν ο Ολυμπιακός κέρδισε με 3-1 τον ΠΑΟΚ στον τελικό του κυπέλλου Ελλάδας.

Την επόμενη σεζόν δεν αγωνίστηκε αφού εκπλήρωσε τις στρατιωτικές του υποχρεώσεις. Το καλοκαίρι του 1972 μεταγράφηκε στην ομάδα του Άρη και αγωνίστηκε στη θέση του λίμπερο, καλύπτοντας το κενό του τιμωρημένου Άγγελου Σπυρίδωνα. Συμμετείχε σε 31 αγώνες και πέτυχε ένα γκολ. Το 1973-74, ο προπονητής Μπράνκο Στάνκοβιτς τον άφησε σε ρόλο αναπληρωματικού και ο Κουμαριάς αγωνίστηκε σε 16 παιχνίδια.

Την επόμενη σεζόν συμμετείχε στους δύο ευρωπαϊκούς αγώνες του Άρη απέναντι στην Ραπίντ Βιέννης και έπαιξε σε 25 αγώνες πρωταθλήματος. Στην τελευταία του χρονιά με τους "κίτρινους" έπαιξε σε δεκαεπτά αγώνες, σκοράροντας μία φορά.

Το 1976 μεταπήδησε στην Λάρισα, η οποία εκείνη την περίοδο αγωνιζόταν στην δεύτερη κατηγορία. Μετά από δύο σεζόν, οι "βυσσινί" κατάφεραν να κερδίσουν την άνοδο τους στην πρώτη εθνική κατηγορία και το 1978-79 τερμάτισαν στην δωδέκατη θέση του πρωταθλήματος, με τον Κουμαριά να παίζει σε τριάντα αγώνες. Ολοκλήρωσε την καριέρα του αγωνιζόμενος σε ογδόντα αγώνες της ομάδας της Λάρισας, στα τρία χρόνια που παρέμεινε στον θεσσαλικό κάμπο.

Αργότερα, εργάστηκε για τον Ολυμπιακό στο πόστο του βοηθού προπονητή και του σκάουτερ.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Α.Ε. Λάρισας
Κατηγορία:Μέσοι ποδοσφαιριστές
Ρία Ρίπλεϊ

Η **Ντέμι Μπένετ** (αγγλικά: *Demi Bennett*, 11 Οκτωβρίου 1996) είναι Αυστραλή επαγγελματίας παλαίστρια που ανήκει στο δυναμικό του προγράμματος Raw του WWE, στο οποίο συμμετέχει με το ψευδώνυμο **Ρία Ρίπλεϊ**.

## Βιογραφία
Η Μπένετ γεννήθηκε το 1996 στην Αδελαΐδα της Νότιας Αυστραλίας και από παιδικά της χρόνια ασχολήθηκε με διάφορα αθλήματα όπως το ποδόσφαιρο, το ράγκμπι, το καράτε, η κολύμβηση κλπ προτού καταλήξει στο κατς, ξεκινώντας από το σόου Riot City Wrestling που εδρεύει στη γενέτειρά της. 

## Καριέρα
Στα τέλη του 2014 ή τις αρχές του 2015 δοκιμάστηκε από το WWE ωστόσο απορρίφθηκε καθώς ήταν ακόμη κάτω από το ηλικιακό όριο των 21 ετών που θέτει ως όρο η αμερικανική εταιρεία. Εν τέλει παρέμεινε στις εγχώριες διοργανώσεις επαγγελματικής πάλης μέχρι το 2017, όταν και υπέγραψε συμβόλαιο με το WWE, συμμετέχοντας αρχικά για δύο συνεχόμενες χρονιές στο γυναικείο τουρνουά Mae Young Classic όπου αντιμετώπισε τις Εμ Σι Τζένκινς, Κέισι Κατανζάρο, Τίγκαν Νοξ και Ιο Σιράι. 

Το 2018 εντάχθηκε στο ρόστερ του NXT UK, όπου αναδείχτηκε η παρθενική πρωταθλήτρια της κατηγορίας των γυναικών επικρατώντας σε σχετικό τουρνουά κατά σειρά της Αγγλίδας Σία Μπρουκσάιντ και των Νεοζηλανδών Ντακότα Κάι και Τόνι Στορμ. Τον Ιανουάριο του 2019 έχασε τον τίτλο της από την Τόνι Στορμ και τον ίδιο μήνα εμφανίστηκε στο Royal Rumble, συμμετέχοντας στο ομώνυμο γυναικείο κύριο γεγονός της βραδιάς, όπου έθεσε εκτός μάχης τρεις αντιπάλους προτού αποκλειστεί από την Μπέιλι. Το επόμενο διάστημα της παρουσίας της στο NXT UK ενεπλάκη σε διάφορες σεναριακές κόντρες. 

Το ίδιο έτος εντάχθηκε στο δυναμικό το NXT, κάνοντας ακόμη σποραδικές εμφανίσεις στο SmackDown και το RAW. Παράλληλα συμμετείχε στο Pay Per View Survivor Series, όπου μαζί με άλλες παλαίστριες του ΝΧΤ επικράτησαν των αντιπάλων τους από το SmackDown και το RAW σε ομαδικό αγώνα. Τον Δεκέμβριο του 2019 η Ρίπλεϊ κατέκτησε το Γυναικείο Πρωτάθλημα NXT επικρατώντας της Σέινα Μπέιζλερ. Ακολούθως υπερασπίστηκε επιτυχώς τον τίτλο της απέναντι στην Τόνι Στορμ ωστόσο τον έχασε όταν ηττήθηκε στη WrestleMania 36 από τη Σάρλοτ Φλερ τον Μάρτιο του 2020. Το 2021 συμμετείχε στο Royal Rumble, όπου ήταν φιναλίστ χάνοντας από τη Μπιάνκα Μπελέρ. Εντός του έτους αναμένεται η μετάταξή της στο σόου του RAW.

## Παραπομπές

Κατηγορία:Αυστραλοί
Κατηγορία:Αυστραλοί ιταλικής καταγωγής
Κατηγορία:Επαγγελματίες παλαιστές του WWE
Τζένιφερ Α. Ντούντνα

Η **Τζένιφερ Α. Ντούντνα** (, Ουάσινγκτον, Ηνωμένες Πολιτείες Αμερικής, 19 Φεβρουαρίου 1964 - ) είναι Αμερικανίδα βιοχημικός και μοριακή βιολόγος στο Πανεπιστήμιο της Καλιφόρνια στο Μπέρκλεϋ (ΗΠΑ). Συνέβαλε στην αποσαφήνιση σύνθετων δομών καταλυτικά ενεργού RNA (ριβοζύμες) και κυρίως στην εξέλιξη της πρωτοποριακής τεχνικής (επεμβατικής) αναδιοργάνωσης του γονιδιώματος, *CRISPR*. Γι' αυτή τη σημαντική καινοτομία, το 2020, έλαβε -από κοινού- την κορυφαία διάκριση του βραβείου Νόμπελ Χημείας μαζί με τη Γαλλίδα ερευνήτρια δρ. Εμμανουέλ Σαρπαντιέ, στενή συνεργάτιδά της τα τελευταία έτη.

## Βιογραφικά στοιχεία
Μεγάλωσε στην πόλη Χίλο της Χαβάης. Απέκτησε το πτυχίο της στο κολέγιο Pomona το 1985, και εκπόνησε διδακτορικό με τον Jack W. Szostak στο Πανεπιστήμιο του Χάρβαρντ (1989). Ως μεταδιδακτορικός συνεργάτης, συνεργάστηκε με τους Szostak και Thomas R. Cech στο πανεπιστήμιο του Κολοράντο. Το 1994 έγινε καθηγήτρια στο Πανεπιστήμιο του Γέιλ. Το 2000/2001 ήταν επισκέπτρια καθηγήτρια στο Πανεπιστήμιο του Χάρβαρντ πριν μετακομίσει στο πανεπιστήμιο της Καλιφόρνια στο Μπέρκλεϋ το 2003.

Είναι παντρεμένη με τον Jamie H. Cate (γενν. 1968), έναν από τους πρώτους φοιτητές της και, από το 2019, επίσης καθηγητή στο Πανεπιστήμιο της Καλιφόρνια στο Μπέρκλεϋ.

## Έργο
Η Ντούντνα πραγματοποίησε καινοτόμες έρευνες που επέτρεψαν την κρυστάλλωση μεγάλων μορίων RNA. Με την έρευνά της προσδιορίστηκε η κρυσταλλική δομή των καταλυτικά ενεργών μορίων RNA (ριβοζύμες) και του μορίου RNA που σχηματίζει τον πυρήνα ριβονουκλεοπρωτεΐνης του σωματιδίου αναγνώρισης σήματος. Αποκάλυψε τις δομικές ιδιότητες αυτών των μορίων και έτσι επέτρεψε μια βαθύτερη κατανόηση του ρόλου του RNA στην κατάλυση και τη βιοσύνθεση των πρωτεϊνών. Μαζί με την Emmanuelle Charpentier δημοσίευσαν μία σημαντική ερευνητική εργασία, σχετικά με την τεχνική **[[CRISPR/Cas9]]** μέσω της ανάδειξης της χρήσης του Cas9 στην περικοπή οποιασδήποτε ακολουθίας στο DNA. 

Από το 2014 ασχολείται με το ρόλο της δομής του mRNA στη ρύθμιση γονιδίων μέσω μίκρο-RNA, με την εσωτερική *θέση εισόδου ριβοσωμάτων*, με τον δομικό και βιοχημικό χαρακτηρισμό του βακτηριακού ανοσοποιητικού συστήματος που διαμεσολαβείται από το CRISPR, με τη δομή και τη λειτουργία των σωματιδίων αναγνώρισης σήματος και με την αναγνώριση RNA από ένζυμα Dicer. Εκτός από το βραβείο Νόμπελ Χημείας, έχει πάρει πολυάριθμες άλλες αναγνωρίσεις και βραβεία.

## Παραπομπές


## Βιβλιογραφία
* Walter Isaacson: *The Code Breaker: Jennifer Doudna, Gene Editing και το μέλλον του ανθρώπινου αγώνα.* Simon & Schuster, Νέα Υόρκη 2021, ISBN 978-1-9821-1585-2 .
* Melissa Marino: *Βιογραφία της Jennifer A. Doudna.* Σε: *Πρακτικά της Εθνικής Ακαδημίας Επιστημών .* 101, 2004, σελ.&nbsp;16987-16989,  .

## Εξωτερικοί σύνδεσμοι
* Jennifer A. Doudna και Doudna Lab στο Πανεπιστήμιο της Καλιφόρνια στο Μπέρκλεϋ (berkeley.edu)
* Jennifer Doudna  στο Εθνικό Εργαστήριο Lawrence Berkeley (lbl.gov)
* Jennifer A. Doudna, PhD στο Ιατρικό Ινστιτούτο Howard Hughes (hhmi.org)

Κατηγορία:Βραβευμένοι με Νόμπελ Χημείας
Κατηγορία:Αμερικανοί βιοχημικοί
Κατηγορία:Καθηγητές στο Πανεπιστήμιο Γέιλ
Λου Αντρέας-Σαλομέ

Η **Λου Αντρέας-Σαλομέ** (γερμ.: *Lou Andreas-Salomé*, ρωσ.: *Лу Андреас-Саломе*, 12 Φεβρουάριος 1861, Αγία Πετρούπολη - 5 Φεβρουαρίου 1937, Γκέτινγκεν) ήταν διάσημη συγγραφέας, αφηγήτρια, δοκιμιογράφος και ψυχαναλύτρια, καταγόμενη από μια ρωσογερμανική οικογένεια. Έγινε γνωστή μέσω του συγγραφικού της έργου στους τομείς της θρησκείας, της φιλοσοφίας και της θεωρίας της τέχνης.

## Ζωή και έργο
Η *Λουίζ φον Σαλομέ*, γνωστή και ως *Λουίζα Γκουστάβοβνα Σαλομέ* (*Luíza Gustavovna Salomé*) ή *Λιούλια Σαλομέ* (*Lioulia von Salomé*), γεννήθηκε στην Αγία Πετρούπολη. Ο πατέρας της, Γκούσταφ Λούντβιχ φον Σαλομέ (1807–1878), ήταν στρατιωτικός και καταγόταν από Γάλλους ουγενότους. Μετακόμισε ως παιδί με την οικογένειά του στην Αγία Πετρούπολη το 1810. Η μητέρα της, Λουίζε Βιλμ (1823-1913), ήταν δανογερμανικής καταγωγής. Οι δύο παντρεύτηκαν το 1844. Η Λουίζ φον Σαλομέ ήταν το μόνο κορίτσι από τα έξι παιδιά τους. Μεγάλωσε σε μια πλούσια οικογένεια με ένα ευρύ φάσμα πολιτιστικών ενδιαφερόντων και μιλούσε τρεις γλώσσες: γερμανικά, γαλλικά και ρωσικά. 

Στη ζωή της ανέπτυξε φιλία με πολλές γνωστές προσωπικότητες, μεταξύ άλλων με τον Ράινερ Μαρία Ρίλκε, τον Φρίντριχ Νίτσε, τον Σίγκμουντ Φρόυντ, την Άννα Φρόυντ και τον Πάουλ Ρέε. Παντρεύτηκε τον ιστορικό Φρίντριχ Καρλ Αντρέας, με τον οποίο ωστόσο δεν είχαν ερωτικές σχέσεις. Έγραψε πολυάριθμα έργα για τη θρησκεία, την τέχνη και τον πολιτισμό, την ψυχανάλυση και τη λογοτεχνία και δραστηριοποιήθηκε και ως ψυχαναλύτρια. Πέθανε στον ύπνο της το 1937 από καρκίνο. Για τη ζωή της γυρίστηκε το 2016 μια κινηματογραφική ταινία από τη Γερμανίδα σκηνοθέτρια Κόρντουλα Κάμπλιτς-Ποστ.


Αρχείο:Lou um 1877.jpg|Η Λου φον Σαλομέ σε ηλικία 16 ετών.
Αρχείο:Nietzsche paul-ree lou-von-salome188.jpg|Η Λου φον Σαλομέ με τον Πάουλ Ρέε και τον Φρίντριχ Νίτσε.


## Παραπομπές


## Εξωτερικοί σύνδεσμοι

* 
* 
** *[https://archive.org/details/Andreas-Salome_1894_Nietzsche Friedrich Nietzsche in seinen Werken]*, Βιέννη, Verlag von Carl Konegen, 1894.
** *[https://archive.org/details/friedrichnietzsc00andr Friedrich Nietzsche in seinen Werken]*, Βιέννη, Verlagsbuchhandlung Carl Konegen, 1911.
* Άρθρα για τη Λου Αντρέας-Σαλομέ στην Εγκυκλοπαίδεια Παγκόσμιας Βιογραφίας, στην Εγκυκλοπαίδεια της Σύγχρονης Ευρώπης και το Διεθνές Λεξικό Ψυχανάλυσης
* Lou Andreas-Salomé του Paul B. Goodwin στο Women in World History: A Biographical Encyclopedia
* Lou Andreas-Salomé του Πέτρι Λιούκονεν

Κατηγορία:Ρωσίδες συγγραφείς
Κατηγορία:Γερμανίδες συγγραφείς
Κατηγορία:Ρώσοι δοκιμιογράφοι
Κατηγορία:Γερμανοί δοκιμιογράφοι
Κατηγορία:Ψυχαναλυτές
Κατηγορία:Ρώσοι γερμανικής καταγωγής
Κατηγορία:Γερμανοί ρωσικής καταγωγής
Μαργαρίτα του Χοεντσόλερν-Νυρεμβέργης

Η **Μαργαρίτα του Χοεντσόλερν-Νυρεμβέργης** (, 1367 - 1406) από τον Οίκο των Χοεντσόλερν ήταν κόρη του μπρουγκράβου της Νυρεμβέργης και με τον γάμο της έγινε λαντγραβίνα της Έσσης.

## Βιογραφία
Ήταν κόρη του Φρειδερίκου Ε΄ μπουργκράβου της Νυρεμβέργης και της Ελισάβετ των Βέττιν, κόρης του Φρειδερίκου Β΄ μαργράβου του Μάισσεν.

## Οικογένεια
Το 1383 στο Kούλμπαχ παντρεύτηκε τον Χέρμαν Β΄ λάντγκραβο της Έσσης, ως η δεύτερη σύζυγός του και είχαν τα ακόλουθα παιδιά:
* Μαργαρίτα 1389–1446, παντρεύτηκε τον Ερρίκο Α΄ δούκα του Μπράουνσβαϊγκ-Λύνεμπουργκ-Βόλφενμπυτελ.
* Αγνή 1391–1471, παντρεύτηκε τον Όθωνα Β΄ του Μπράουνσβαϊγκ-Λύνεμπουργκ-Γκέτινγκεν.
* Λουδοβίκος Α΄ 1402-1458, λάντγκραβος της Έσσης.
* Χέρμαν 1396-1406 απεβ. 10 ετών, Ερρίκος 1387–1394 απεβ. 7 ετών, Ελισάβετ 1388–1394 απεβ. 6 ετών, Φρειδερίκος 1398-1402 απεβ. 4 ετών, Άννα 1385–1386, απεβ. 1 έτους.

## Πρόγονοι


## Παραπομπές


Κατηγορία:Οίκος των Χοεντσόλερν
Σοφία Μαρία της Έσσης-Ντάρμστατ

Η **Σοφία-Μαρία**, γερμ.: Sophie-Marie von Hessen-Darmstat (7 Μαΐου 1661 - 22 Αυγούστου 1712) από τον Οίκο της Έσσης ήταν κόρη του κόμη της Έσσης-Ντάρμστατ και με τον γάμο της έγινε δούκισσα της Σαξονίας-Άισενμπεργκ.

## Βιογραφία
Η Σοφία-Μαρία γεννήθηκε στο Ντάρμστατ, κόρη του Λουδοβίκου ΣΤ΄ λαντγκράβου της Έσσης-Ντάρμσταντ και της Μαρίας-Ελισάβετ, κόρης του Φειδερίκου Γ΄ δούκα του Σ.Χόλσταϊν-Γκόττορπ.

Στις 9 Φεβρουαρίου 1681 στο Ντάρμσταντ, παντρεύτηκε τον Χριστιανό δούκα της Σαξονίας-Άιζενμπεργκ. Εκείνη την εποχή, ήταν χήρος και πατέρας μίας κόρης. Είχε γίνει ο πρώτος δούκας της Σαξονίας-Άιζενμπεργκ όταν η Σαξονία-Γκότα είχε χωριστεί από τον Χριστιανό και τα έξι αδέλφια του τον προηγούμενο χρόνο. Δεν είχαν παιδιά και ο Χριστιανός απεβίωσε χωρίς να αφήσει διάδοχο. Ακολούθησε διαμάχη μεταξύ των εναπομεινάντων αδελφών και των απογόνων τους σχετικά με την κληρονομιά της Σαξονίας-Άιζενμπεργκ.

Η δούκισσα αναφέρεται ως μία πολύ εργατική οικοκυρά,  με ιδιαίτερη αγάπη για το γνέσιμο. Μεταμφιεσμένη ως συνηθισμένη γυναίκα, προμήθευε εντόπιους εμπόρους με μαλλί και νήματα. Πέθανε στη Γκότα.

## Πρόγονοι

## Σημειώσεις

## Βιβλιογραφικές αναφορές
* Johann Georg Theodor Grässe : *Η γνώση του Βασιλείου της Σαξονίας*, τόμος 2, Δρέσδη 1874, σ.&nbsp;323-325.

Κατηγορία:Οίκος της Έσσης
Polisse (ταινία)

Η **Polisse** είναι γαλλική δραματική ταινία του 2011, σε σκηνοθεσία Μαϊγουέν.  Πρωταγωνιστεί η Μαϊγουέν και επίσης οι Τζόι Σταρ, Καρίν Βιάρ, Μαρίνα Φουά, Νικολά Ντυβωσέλ, Εμμανουέλ Μπερκό, Ρικάρντο Σκαμάρτσιο και Αντονί Ντελόν.  

Η ταινία επικεντρώνεται στη Μονάδα Προστασίας Ανηλίκων στο Παρίσι και παρουσιάζει το ανθρώπινο πρόσωπο της αστυνομίας και τη βιαιότητα των υποθέσεων που συχνά καλείται να επιλύσει.  Ο τίτλος προέρχεται από τη λανθασμένη ορθογραφία της λέξης Police-αστυνομία από τον μικρό γιο της Μαϊγουέν. 

Το 2011 η ταινία κέρδισε το βραβείο κριτικής επιτροπής στο Φεστιβάλ των Καννών και το 2012 είχε υποψηφιότητα για δεκατρία βραβεία Σεζάρ.

## Υπόθεση
Τα μέλη της αστυνομικής ομάδας της Μονάδας Προστασίας Ανηλίκων της Αστυνομίας του Παρισιού ανταποκρίνονται καθημερινά στην αγχωτική και απαιτητική εργασία τους και έρχονται αντιμέτωποι με τις αμέτρητες κακοποιήσεις που υπέστησαν ανήλικοι: εντοπισμός και παρακολούθηση παιδεραστών, ανάκριση γονέων που είναι ύποπτοι για κακοποίηση των παιδιών τους, παρακολούθηση εφήβων πορτοφολάδων, σεξουαλική εκμετάλλευση εφήβων, προστασία των άστεγων παιδιών και των θυμάτων βιασμού.

Μέσα σ'αυτό το ζοφερό περιβάλλον, τα μέλη της αστυνομικής ομάδας προσπαθούν να προστατεύσουν την ψυχική τους υγεία και να ισορροπήσουν ανάμεσα στην ιδιωτική και την επαγγελματική τους ζωή. 

Στο κέντρο της ιστορίας βρίσκεται ένας σκληροπυρηνικός αλλά τρυφερός αστυνομικός (Τζόι Σταρ) και μία νεαρή φωτογράφος (Μαϊγουέν), στην οποία έχει ανατεθεί από το Υπουργείο Εσωτερικών να εικονογραφήσει τη δράση της ομάδας στην εργασία τους.Έτσι, με τον φωτογραφικό φακό της εισδύει στην καθημερινότητα της ομάδας και γίνεται μάρτυρας μιας σειράς περιστατικών, που βασίζονται σε πραγματικά γεγονότα. Η Μαϊγουέν σκηνοθετεί με ντοκουμενταρίστικη αισθητική παρουσιάζοντας το ανθρώπινο πρόσωπο των μελών της ομάδας και τη βιαιότητα των υποθέσεων που συχνά καλούνται να επιλύσουν, καθώς αντιμετωπίζουν μια από τις πιο απεχθείς πλευρές της κοινωνίας, την κακοποίηση ανηλίκων. Τα τραγικά γεγονότα εναλλάσσονται συχνά με αστείες σκηνές, αποφορτίζοντας την ένταση ανάμεσα στις διαφορετικές ιστορίες. Η υπόθεση επικεντρώνεται επίσης στην ζωή των αστυνομικών**,** το αίσθημα της συντροφικότητας μεταξύ τους, τις εντάσεις και συγκρούσεις τους.

## Παραγωγή
Η Μαϊγουέν είχε την ιδέα για την ταινία όταν είδε ένα ντοκιμαντέρ για τη Μονάδα Προστασίας Ανηλίκων της Αστυνομίας του Παρισιού στην τηλεόραση. Της επιτράπηκε να μείνει με τους αστυνομικούς της μονάδας για να ερευνήσει το θέμα και να γνωρίσει την καθημερινότητά τους. Όλες οι ιστορίες στο σενάριο βασίστηκαν είτε σε γεγονότα που η σκηνοθέτης παρακολούθησε κατά τη διάρκεια της παραμονής της στη μονάδα είτε σε παλαιότερες περιπτώσεις που της διηγήθηκαν οι αστυνομικοί. Το να μην γνωστοποιεί την τύχη των κατηγορουμένων στις τραγικές ιστορίες ήταν συνειδητή επιλογή, γιατί και οι ίδιοι οι αστυνομικοί σπάνια πληροφορούνται σχετικά. Η Μαϊγουέν έγραψε ένα πρώτο προσχέδιο για το σενάριο μόνη της, και στη συνέχεια σε συνεργασία με την Εμμανουέλ Μπερκό.

## Παραπομπές

## Εξωτερικοί σύνδεσμοι
*

Κατηγορία:Ταινίες του 2010
Κατηγορία:Γαλλικές ταινίες της δεκαετίας 2010
Κατηγορία:Γαλλόφωνες ταινίες
Μπουένα Σαρφατή

Η **Μπουένα Σαρφατή**, νυμφευμένη με το όνομα **Μπουένα Σαρφατή Γκαρφίνκλε** (15 Νοεμβρίου 1916 – 23 Ιουλίου 1997) ήταν Ελληνοεβραία αντιστασιακή του Β΄ Παγκοσμίου Πολέμου και ποιήτρια.

## Ζωή
Γεννήθηκε στην Θεσσαλονίκη στην Βόρεια Ελλάδα. Από νεαρή ηλικία έλαβε καλή μόρφωση. Σπούδασε ραπτική στην Μασσαλία και μιλούσε γαλλικά, ελληνικά και ισπανοεβραϊκά. Ήταν μέλος της υψηλής κοινωνίας της Θεσσαλονίκης. Μετά την εισβολή των Γερμανών το 1941 στην Θεσσαλονίκη έγινε εθελοντικό μέλος του Ερυθρού Σταυρού και διαβίβαζε τα μηνύματα μεταξύ των νεαρών ανδρών που κρατούνταν σε στρατόπεδα συγκέντρωσης και των οικογενειών τους. Αργότερα τσακώθηκε με τον Βιτάλ Χασών, τον ηγέτη των Εβραίων δοσίλογων. 

Ήταν αρραβωνιασμένη και επρόκειτο να παντρευτεί, αλλά την ημέρα του γάμου ο αρραβωνιαστικός της σκοτώθηκε αφού ο Χασών ενημέρωσε τους Ναζί ότι ο αρραβωνιαστικός της είχε αποδράσει από την ομάδα εργασίας του Χασών. Η Σαρφατή φυλακίστηκε στο στρατόπεδο του Παύλου Μελά αλλά κατάφερε να αποδράσει με την βοήθεια ενός αντιστασιακού που είχε μεταμφιεστεί σε Γερμανό στρατιωτικό. Αργότερα αυτός ο αντιστασιακός φυλακίστηκε, βασανίστηκε και σκοτώθηκε. Η Σαρφατή προσχώρησε στην ελληνική αντίσταση και άλλαξε το όνομα της σε Μαρία (Μαρίτσα) Σεραφαμίδου, δηλώνοντας ότι προέρχεται δήθεν από την Κρήτη. Εργάστηκε με την αντίσταση κατά το υπόλοιπο του πολέμου, ενώ αργότερα γυρίστηκε μια ταινία με βάση τα κατορθώματά της. 

Το 1945 επέστρεψε στη Θεσσαλονίκη για να εργαστεί ως διαιτολόγος στα στρατόπεδα προσφύγων, αλλά κανόνιζε κρυφά και την μετανάστευση Εβραίων επιζώντων προς την Παλαιστίνη. 

Το 1946 παντρεύτηκε τον Μαξ Γκαρφίνκλε με τον οποίο είχε συνεργαστεί στη Θεσσαλονίκη. Αφού έζησε για ένα σύντομο διάστημα στο κιμπούτς του Γκαρφίνκλε στο Ισραήλ, μετακόμισε στο Μόντρεαλ του Καναδά το 1947. Πέρασε την υπόλοιπη ζωή της στο Μόντρεαλ και πέθανε στις 23 Ιουλίου 1997, αφήνοντας πίσω έναν γιο και τέσσερα εγγόνια.

## Κληρονομιά
Το 2013 η Ρενέ Λεβίνε Μελαμέντ δημοσίευσε το βιβλίο An Ode to Salonica: the Ladino verses of Bouena Sarfatty (το οποίο εκδόθηκε από τις Εκδόσεις του Πανεπιστημίου της Ιντιάνα) με μεταφράσεις των 500 κόπλα της Σαρφατή, ή αλλιώς μικρών ιστοριών που αντικατόπτριζαν την ζωή των Σεφαρδιτών στην Θεσσαλονίκη.

Η συλλογή ισπανοεβραϊκής μουσικής της Σαρφατή αποτέλεσε πρωταρχικό στοιχείο της διδακτορικής διατριβής με τίτλο "Το ισπανοεβραϊκό τραγούδι στον 20ό αιώνα: Μια μελέτη των συλλογών της Έμιλι Σένε και της Μπουένα Σαρφατής-Γκαρφίνκλε" (πρωτότυπος τίτλος: The Ladino Song in the 20th Century: A Study of the Collections of Emily Sene and Bouena Sarfatty-Garfinkle) της Ρίβκα Χαβασσύ στο πανεπιστήμιο Μπαρ-Ιλάν το 2007. Η καναδή εθνομουσικολόγος Γιούντιθ Ρ. Κοέν χρησιμοποίησε την Σαρφατή ως κύρια πηγή για την έρευνα που διεξήγαγε σχετικά με τα ισπανοεβραϊκά τραγούδια της σεφαρδίτικης προσφυγικής κοινότητας στο Μόντρεαλ.

## Παραπομπές


Κατηγορία:Εβραίοι Μακεδονικής καταγωγής
Δωροθέα του Βρανδεμβούργου, δούκισσα του Μεκλεμβούργου

Η **Δωροθέα**, γερμ.: Dorothea von Brandenburg von Hohenzollern (9 Φεβρουαρίου 1420 - 19 Ιανουαρίου 1491) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε δούκισσα του Μεκλεμβούργου.

## Βιογραφία
Γεννήθηκε στο Βερολίνο ως η πέμπτη κόρη του Φρειδερίκου Α΄ εκλέκτορα του Βραδεμβούργου και της Eλισάβετ των Βίττελσμπαχ, κόρης του Φρειδερίκου δούκα της Βαυαρίας-Λάντσχουτ. Αδέλφια τής Ελισάβετ ήταν οι εκλέκτορες Φρειδερίκος Β΄ και Αλβέρτος Γ΄ Αχιλλέας, που κυβέρνησαν διαδοχικά το Βρανδεμβούργο.

Τον Μάιο του 1432 η Δωροθέα παντρεύτηκε τον Ερρίκο Δ΄  δούκα του Μεκλεμβούργου. Έλαβε ως προίκα το Ντέμιτς και το Γκόρλοζεν, τα οποία είχε λάβει πιο πριν και η αδελφή της Μαργαρίτα, όταν παντρεύτηκε στον Οίκο του Μεκλεμβούργου: ο σύζυγος τής Μαργαρίτας, ο Αλβέρτος Ε΄, ωστόσο, είχε αποβιώσει λίγο μετά τον γάμο. (ο Ερρίκος Δ΄ ήταν γιος του Ιωάννη Δ΄, εξαδέλφου τού Αλβέρτου Ε΄). Όταν προέκυψε μία διαφωνία μεταξύ του Βρανδεμβούργου και του Μεκλεμβούργου σχετικά με την κληρονομιά του πριγκιπάτου του Βέντεν, οι οικογενειακοί δεσμοί μεταξύ του Ερρίκου Δ΄ και του πεθερού του Φρειδερίκου Α΄ διευκόλυναν την επίλυση .

Ο Ερρίκος Δ΄ απεβίωσε το 1477. Μετά το 1485 ζούσε ακόμη η Δωροθέα, ως μοναχή στο μοναστήρι της Ρέχνας. Απεβίσε στο μοναστήρι Βενεδικτίνων της Ρένα το 1491 και τάφηκε στην πόλη, στην εκκλησία των Αγίων Ιακώβου και Διονυσίου στο Γκάντενμπους. Η επιτάφια πλάκα της φέρει ένα χαρακτικό της δούκισσας ως μοναχής, κάτω από ένα κουβούκλιο.

## Οικογένεια
Παντρεύτηκε το 1432 τον Ερρίκο Δ΄ δούκα του Μεκλεμβούργου και απέκτησε τα ακόλουθα παιδιά:
* Αλβέρτος ΣΤ΄ 1438–1483, δούκας του Μεκλεμβούργου.
* Ιωάννης ΣΤ΄ 1439-1474, δούκας του Μεκλεμβούργου μαζί με τον μεγαλύτερο αδελφό του.
* Μάγκνους Β΄ 1441-1503, δούκας του Μεκλεμβούργου.
* Ελισάβετ 1449-1506, ηγουμένη στο αββαείο του Ρίμπνιτς.
* Βαλτάσαρ 1451-1507, δούκας του Μεκλεμβούργου, βοηθός (coadjutor) στην επισκοπή του Σβερίν έως το 1479.
* Άννα 1447–1464 απεβ. 17 ετών, Αικατερίνη 1442-1451/52 απεβ. 9-10 ετών.

## Πρόγονοι


## Σημειώσεις

## Βιβλιογραφικές αναφορές
* Carl Friedrich Goeschel: *Elisabeth, die erste Kurfürstin von Brandenburg aus dem Hause Hohenzollern*, Mittler, 1844, σ.&nbsp;35
* Samuel Buchholtz: *Versuch einer Geschichte der Churmarck Brandenburg*, FW Birnstiel, 1767, σελ.&nbsp;39

Κατηγορία:Οίκος των Χοεντσόλερν
Μάγδα Γκέμπελς

Η **Μάγδα Γκέμπελς** (γεν. 11 Νοέμβριος 1901 στο Βερολίνο ως *Γιοχάνα Μαρία Μαγκνταλένα Μπέρεντ, από το 1908 Φριντλέντερ*, *από το 1920 Ρίτσελ*, 1921-1931 Κβαντ, - 1. Μαΐου του 1945* ήταν η σύζυγος του ναζιστή πολιτικού και υπουργού προπαγάνδας του 3ου Ράιχ Γιόζεφ Γκέμπελς.

## Βιογραφικά στοιχεία
Πατέρας της ήταν ο εργολάβος οικοδομών και μηχανικός Όσκαρ Ρίτσελ, ο οποίος παντρεύτηκε την μητέρα της Αουγκούστε Μπέρεντ, η οποία εργαζόταν ως υπηρέτρια, λίγο μετά τη γέννηση της κόρης τους. Η μητέρα χώρισε το 1905 και παντρεύτηκε το 1908 τον πλούσιο Εβραίο έμπορο Ρίχαρντ Φριντλέντερ, ο οποίος δραστηριοποούνταν στις Βρυξέλλες και υιοθέτησε τη Μάγδα. Ο Ρίτσελ και ο Φριντλέντερ, που εκτιμούσαν ο ένας τον άλλον προσωπικά, συνέβαλαν και οι δύο στο μεγάλωμά της. Η Μάγδα μεγάλωσε σε μια μεσοαστική ατμόσφαιρα.

Κατά τη διάρκεια του σχολείου ερωτεύτηκε τον αδελφό μιας συμμαθήτριάς της, τον σιωνιστή Βίκτορ Τσαΐμ Αρλόσοροφ. Αργότερα παντρεύτηκε τον βιομήχανο Γκύντερ Κβαντ, με τον οποίο αποκτήσαν έναν γιό. Χωρίσανε το 1928 όταν ο άντρας της έμαθε για την σχέση της με έναν φοιτητή. Η Μάγδα εκβίασε τον πρώην άντρα της με την απειλή δημοσίευσης γραμμάτων του, τα οποία θα μπορούσαν να προκαλέσουν σκάνδαλο. Με τον τρόπο αυτό εξασφάλισε μιαν άνετη ζωή μέχρι τον γάμο της με τον Γκέμπελς, στον οποίο κουμπάρος ήταν ο Χίτλερ. Από αυτόν τον γάμο προέκυψαν 6 παιδιά. Η Μάγδα δολοφόνησε με δηλητήριο και τα έξι ανήλικα παιδιά της και αυτοκτόνησε σε ένα οχυρό καταφύγιο στο Βερολίνο την 1η Μαΐου του 1945, λίγο πριν την ολοκληρωτική παράδοση των ναζιστών στις συμμαχικές δυνάμεις.

## Παραπομπές


## Εξωτερικοί σύνδεσμοι
* 

Κατηγορία:Γερμανοί
Κατηγορία:Μέλη του Ναζιστικού Κόμματος
Λίντα Λόβλεϊς

Η **Λίντα Λόβλεϊς** (γεν. 10 Ιανουαρίου 1949 στη Νέα Υόρκη † 22. Απριλίου 2002 στο Ντένβερ, Κολοράντο, πραγματικό όνομα *Λίντα Σούζαν Μπόουρμαν*) ήταν μια από τις πιο διάσημες Αμερικανίδες ηθοποιούς πορνογραφικών ταινιών της δεκαετίας του 1970.

## Βιογραφικά στοιχεία
Η Λίντα Λόβλεϊς μεγάλωσε στην περιοχή Φορτ Λόντερντεϊλ. Σύμφωνα με τις αφηγήσεις της, είχε μια πολύ αυστηρή μητέρα που τη χτυπούσε τακτικά ως παιδί. Στα 20, η Λόβλεϊς απέκτησε ένα παιδί, το οποίο δόθηκε για υιοθεσία από τη μητέρα της, καθότι στις συνθήκες της περιοχής της θεωρούνταν προβληματικό να το μεγαλώσει μόνη της. Μέσω ενός φίλου του γυμνασίου, συνάντησε τον μελλοντικό σύζυγό της, Chuck Traynor, όταν ήταν 21 ετών, μετά από ένα σοβαρό τροχαίο ατύχημα. Ο γάμος περιγράφεται στο αυτοβιογραφικό της βιβλίο *Ordeal* («Μαρτύριο»), Σε αυτό, περιέγραψε πώς ο σύζυγός της, μετά από μια αρχικά πολύ ευχάριστη περίοδο, την κακοποιούσε όλο και περισσότερο, την χτυπούσε και την ανάγκασε στην πορνεία. Σύμφωνα με τις μαρτυρίες της, παντρεύτηκε τον Traynor μετά από εξαναγκασμό, ώστε να μην μπορεί να καταθέσει εναντίον του σε δίκη ναρκωτικών.

Η Λόβλεϊς ξεκίνησε την καριέρα της ως ηθοποιός σε σκληρές ταινίες πορνογραφίας σε ηλικία 19 ετών και έχει εμφανιστεί σε αρκετές πορνογραφικές ταινίες. Το 1972 εργάστηκε με το ψευδώνυμό της στην ταινία *[[Βαθύ Λαρύγγι (ταινία)|Βαθύ λαρύγγι]]* του Τζέραρντ Νταμιανό, της πιο κερδοφόρας ταινίας όλων των εποχών. Η ταινία κέρδισε περίπου 600 εκατομμύρια δολάρια με κόστος παραγωγής 25.000 $. Η Λίντα Λόβλεϊς έλαβε αμοιβή μόλις 1.250 $ για τον πρωταγωνιστικό ρόλο. Σύμφωνα με τις μαρτυρίες της, στην ταινία συμμετείχε υπό απειλή όπλου και η ταινία αποτελεί καταγραφή πραγματικού βιασμού (και ως εκ τούτου θα έπρεπε η εμπορική της χρήση να έχει απαγορευτεί. Το όνομα «βαθύ λαρύγγι» έγινε επίσης γνωστό και από τη χρήση του για έναν πληροφοριοδότη στο Σκάνδαλο Γουότεργκεϊτ.

## Εκδόσεις
* με τον Mike McGrady: *Ordeal (Μαρτύριο)*
* με τον Mike McGrady: *Είμαι ελεύθερη* (Αρχικός τίτλος: *Εκτός δουλείας*) Μετάφραση στα γερμανικά Sepp Leeb, Heyne, Μόναχο 1987, ISBN 3-453-02447-8.

## Παραπομπές


## Εξωτερικοί σύνδεσμοι
* 
* 
* Οι νεκρολογίες 

Κατηγορία:Αυτοβιογραφίες
Κατηγορία:Αμερικανοί
Κατηγορία:Αμερικανίδες ηθοποιοί πορνογραφικών ταινιών